Edon oc'h adsoñjal er pezh a  lavaren diwar benn bezañ stag da Vreizh, ha karantez-vro hag all, ha me da soñjal neuze e felle din gwelet ar bed koulskoude. N'on ket bet 'maez eus Europa c'hoazh, bet on da vro Spagn meur a wech, Kembre, Skos, Iwerzhon (!), Alamagn, Euskadi, Bro-C'hall, Tchekia… Ha ket kalz tra ouzhpenn (ma, bet on meur a wech da Vro-Skos, Bro-C'hall, Spagn, Kembre…). Ne oa ket aes mont re bell pa oa bihan ma breur ha ma c'hoar (breudeur ha c'hoarezed vihan: evit ho hegasiñ hepken   ), ne blij ket an heol d'am mamm… Ma ! Met c'hoant am befe beajiñ, mont da Afrika, mont da Asia, gwelet broioù an Norzh (estreget Bro Skos, pe'a)… War an tu all n'on ket bet e-pep-lec'h e Breizh kennebeut, hag ur bern traoù a vez da welet e toull an nor !